હત્યાના આરોપમાં પકડાયેલા લોકોનું જાહેરમાં અભિનંદન કરનારા જયંત સિન્હા વડા પ્રધાન નરેન્દ્ર મોદીની કૅબિનેટના એક માત્ર આવા નેતા નથી. 

તેમના પહેલાં દેશના સંસ્કૃતિ મંત્રી મહેશ શર્મા લિન્ચિંગના એક આરોપીના મૃતદેહને સામે નમનની મુદ્રામાં, નતમસ્તકે ઊભા રહી ચૂક્યા છે. 

મોહમ્મદ અખલાકને ટોળાએ મારી નાખ્યા એ ઘટનાને તેઓ 'મામૂલી' ગણાવી ચૂક્યા છે. 

ગિરિરાજ સિંહ અને જયંત સિન્હા

રાજસ્થાન ભાજપના વરિષ્ઠ નેતા અને રાજ્યના ગૃહમંત્રી ગુલાબચંદ કટારીયાએ પણ ગત વર્ષે 'ગૌરક્ષકોની'ના ટોળાના હાથે જાહેરમાં માર્યા ગયેલા પહલુખાનની હત્યા માટે 'બન્ને પક્ષો'ને જવાબદાર ગણાવી ચૂક્યા છે. 

તેમણે આ હત્યાને સામાન્ય ઘટના ગણાવવા પણ પ્રયાસ કર્યો હતો. 

હાથમાં તલવાર તોય સાદગી 

આટલું ઓછું હોય એમ હવે કેન્દ્રીય મંત્રી ગિરિરાજસિંહ રડી પડ્યા. તેઓ હુલ્લડ કરવાના આરોપમાં બિહારની નવાદા જેલમાં બંધ વિશ્વ હિંદુ પરિષદ અને બજરંગ દળના કાર્યકરોના ખબરઅંતર પૂછવા ગયા હતા. 

આંસુ લૂછતાં લૂછતાં તેમણે નીતિશકુમારની સરકાર પર 'હિંદુઓને દબાવવાનો' આરોપ પણ લગાવ્યો. 

આ મંત્રીઓને જોઈને એ શેર યાદ આવી જાય છે,  ‘ઉનકી 'સાદગી' પર કૌન ન મર જાયે એ ખુદા, લડતે હૈં ઔ... બીજા 4000 અક્ષરો માટે લેખ ચાલુ રાખો:
ર હાથ મેં તલવાર ભી નહીં!’

જ્યારે કેન્દ્ર સરકાર અને રાજ્યના મંત્રીઓ જ લિન્ચિંગ અને ટોળાને કારણે થયેલી હત્યાઓ સામે આંખ આડા કાન કરે ત્યારે કલ્પના કરો કે લાકડી-ધોકાના આધારે દરેક નાનામોટા ગામ કે શહેરોમાં બનાવાયેલી ગૌરક્ષકોની સમિતિઓના સભ્યોની છાતી કેટલી ફૂલાતી હશે?

ગત વર્ષે 29 જૂને ઝારખંડના રામગઢ જિલ્લામાં એક ટોળાએ 55 વરસના અલીમુદ્દીન અંસારીનો પીછો કર્યો. 

બજારટાંડ વિસ્તારમાં પહેલાં તેમની વાનને આગ લગાવી અને બાદમાં જાહેર રસ્તા વચ્ચે તેમની હત્યા કરી નાખી. 

હત્યારા ટોળાને શંકા હતી કે અલીમુદ્દીન પોતાની ગાડીમાં ગૌમાંસની સપ્લાય કઈ રહ્યા હતા. 

જાણે કોઈ ક્રાંતિકારી ના હોય!

આ શંકા એ જ પ્રકારની હતી કે જે દિલ્હી પાસે દાદરીના મોહમ્મદ અખલાક પર હુમલો કરનારા ટોળાને થઈ હતી. 

પણ, આ વખતે આ ભીડ એ લોકોની નહોતી કે જેમના અંગે વડા પ્રધાન નરેન્દ્ર મોદીએ એક સેમિનારમાં કહ્યું હતું કે આ લોકો 'ગૌરક્ષાના નામે પોતપોતાની દુકાનો ખોલીને બેઠા છે.'

તેમના પોતાના જ પક્ષના લોકો પર આ હિંસક ભીડમાં સામેલ થવાના આરોપ લાગ્યા હતા. 

અલીમુદ્દીન અંસારીની હત્યાના આરોપોમાં ફાસ્ટ ટ્રૅક કોર્ટે જે 11 આરોપીઓને જન્મટીપની સજા સંભળાવી હતી એમાં ભાજપના સ્થાનિક નેતા નિત્યાનંદ મહતો, ગૌરક્ષક સમિતિ અને આરએસએસ સાથે જોડાયેલા બજરંગ દળના કાર્યકરો સામેલ હતા. 

હત્યાના આરોપમાં જેલમાં બંધ આ લોકોને જામીન મળતા કેન્દ્રીય મંત્રી જયંત સિન્હાએ પોતાના ઘરે એમનું એવી રીતે તેમનું સન્માન કર્યું કે જાણે તેઓ હત્યાના આરોપી નહીં  પણ ભગતસિંહ, રાજગુરુ કે સુખદેવની જેમ કોઈ મોટા રાષ્ટ્રીય હીરો હોય. 

જ્યારે હત્યાના આરોપીઓ સાથે દેશની સૌથી શક્તિશાળી સંસ્થા એટલે કે સરકારના પ્રતિનિધિઓ જ ઊભેલા જોવા મળે ત્યારે દાદરી ટોળાના હાથે માર્યા ગયેલા મોહમ્મદ અખલાક કે રામગઢમાં સરાજાહેર જેમની હત્યા કરી દેવાઈ એ અલીમુદ્દીન અંસારીને ન્યાય મળવાની આશા કેટલી જીવંત રહી શકે?

ડિસ્કલેમર વાળી વાત 

જયંત સિન્હા

મહેશ શર્મા અને જયંત સિન્હા સારી રીતે જાણે છે કે બંધારણ પ્રત્યે નિષ્ઠાના સોગંદ લીધા બાદ, કેન્દ્ર સરકારના જવાબદાર પદ પર રહેતા કોઈ પણ વ્યક્તિ અપરાધનું સમર્થન ના કરી શકે. 

તેઓ આરોપીઓને ફૂલોની માળા પહેરાવે છે અને સાથે જ 'સ્ટાન્ડર્ડ ડિસ્ક્લેમર' પણ જાહેર કરે છે- આ કહાણીના બધા જ પાત્રો કાલ્પનિક છે અને કોઈ પણ જીવિત કે મૃત વ્યક્તિ સાથેની સમાનતા માત્ર સંયોગ જ હશે. 

જયંત સિન્હાએ શનિવારે ટ્વીટર પર ડિસ્ક્લેમર આપ્યું હતું,...